Crveno jezero
Crveno jezero je krška jama ispunjena vodom, tajanstveno i teško dostupno jezero u blizini Imotskog, Hrvatska. te bi to, prema nekim podacima, bilo najdublje jezero u Evropi. Jezero je nastalo urušavanjem svoda iznad jame. Postoji legenda o Gavanovim dvorima prema kojoj su u davnoj prošlosti iznad jezera postojali dvori koji su propali u zemlju te je na tom mjestu nastalo jezero. Ime mu dolazi od crvenih stijena na rubu jezera. Među mještanima postoji uvjerenje da nije moguće ubaciti kamen u jezero i da padne na dno. Mjerenja podmornicom obavljena su 2013, kada je utvrđena dubina 255 metara. Napravljena su snimanja, pri čemu je presjek rađen svakih 10 metara. Snimanja će omogućiti izradu potpune 3D represija ove jame. Francuski speleoronilac Frédéric Swierczynski 6. maja 2017. zaronio je u Crveno jezero i postao prvi čovjek u historiji koji je kročio na dno. Zaron je trajao četiri sata, a Francuz je dno dotakao na 245 metara. Godine 2016. Crveno jezero bilo je i na meti ukrajinskih i francuskih skakača koji su se vinuli u zrak s litice i bacili se u duboko jezero, zavezani užetom. Približno 1,5 km jugoistočno smješteno je Modro jezero.